**Antrasis Gallery Weekend Kaunas – keturių dienų trukmės menų bankas**

Artėjant kasmetiniui kultūrinio sezono atokvėpiui, aukščiausiu jo tašku taps Gallery Weekend Kaunas. Gegužės 11–14 dienomis renginys, kaip globalaus tinklo dalis, miestą pavers šiuolaikinio meno banku. Keturių parų trukmės įvykis brėžiamas kaip žvaigždėlapis, vedantis per nepriklausomas meno erdves ir institucijas, kuriose specialius projektus surengs ir įsitraukti kvies įvairiausioms auditorijoms skirti renginiai.

Gallery Weekend Kaunas šiemet plečiasi už baltų galerinių sienų ir žengia ten, kur šiuolaikinis menas rodosi rečiau – į buvusį kino teatrą „Neringa” ar Zoologijos muziejų. Specialios programos ašimi šiemet taps keliaaukštis „Menų bankas”, įsikūręs atgimstančiame, tačiau senąją dvasią išlaikiusiame banko pastate Laisvės alėjoje. Jame kasdien nuo gegužės 11 d. bus atidaryta po keletą parodų, vyks performatyvūs įvykiai, edukacinė programa – kūrybinės dirbtuvės, paskaitos ir peržiūros, pristatymai, veiks šiuolaikinio meno ir teorijos knygynas Six Chairs Books.

30 renginių 17-oje lokacijų siūlys skirtingus šiuolaikinio meno skerspjūvius, aktualius dažniems galerijų lankytojams, taip pat jaunimui, moksleiviams, šeimoms, senjorams. Performansus atliks Eglė Rakauskaitė, menininkas Das Vegas, šokio teatras Okarukas, kolektyvas Blue Mouth Performance, estas Indrek Grigor, garso instaliaciją viešoje erdvėje pristatys Robertas Antinis ir Linas Tuleikis, parodą – Dainius Liškevičius. Visus Gallery Weekend Kaunas renginius organizatoriai dovanoja nemokamai.

Galerijų savaitgaliai – globali iniciatyva, žyminti šalių bei miestų kultūrinio gyvenimo intensyvumo taškus, sezono atidarymus ar uždarymus. Vienas pirmųjų Baltijos šalyse tokio pobūdžio renginių Kaune praeitais metais trims dienoms suvienijo 13 galerijų ir projektų erdvių, bei publikai atvėrė specialias erdves. Renginio iniciatorius Andrius Pukis, organizatoriai – galerija „POST”, Kauno fotografijos galerija ir projektų erdvė „Kabinetas”.

GALLERY WEEKEND KAUNAS 2017 programa:

Gegužės 11 d. (ketvirtadienis):

15:30 Vytauto Pletkaus fotografijų parodos „Placebai” atidarymas (Buvęs Kino teatras „Neringa", Tilžės g. 20)

17:00 Algio Griškevičiaus tapybos, fotografijos bei objektų parodos „Iliuzijos” atidarymas (Kauno paveikslų galerija, Donelaičio g. 16)

18:00 GWK 2017 atidarymas. Parodų atidarymai GWK „Menų banke” (Laisvės al. 84b)

18:00 Specialus GWK renginys: Linas Tuleikio, Roberto Antinio garso instaliacija „Kauno metro” (Laisvės al. 82)

Gegužės 12 d. (penktadienis):

15:00-21:00 Veikia „Menų bankas” (Laisvės al. 84b)

15:00-18:00 Marios Kapajevos kūrybinės dirbtuvės „Gali vadinti jį kitu vyru” „Menų bankas” (Laisvės al. 84b)

15:00 Dainiaus Liškevičiaus parodos „Pasaulio centrai / Enjoy Yourself“ atidarymas (Bright and Showy Kaunas, A. Mackevičiaus g. 27)

16:30 Kūrybinės dirbtuvės „Grafiko laukiamasis“, Kauno tarptautinės grafikos bienalės lydinčioji paroda „Fragmento (r)evoliucija“ (VDU menų galerija „101”, Muitinės g. 7)

17:00-21:00 Veikia šiuolaikinio meno ir teorijos knygynas „Six Chairs Books” („Menų bankas”, Laisvės al. 84b)

17:00 Studentų parodos ir ekskursija po Vilniaus dailės akademijos Kauno fakultetą (Muitinės g. 4)

17:45 Interaktyvios instaliacijos „(Ne)uniforminiai kalnai“ pristatymas, Gretos Grendaitės ir Tomo Vosyliaus („Legal (Art) Lovers“) paroda „Namų patogumai” (galerija „Meno parkas”, Rotušės a. 27)

18:30 Nathalie Daoust fotografijų parodos „Korėjietiški sapnai“ atidarymas (Kauno fotografijos galerija, Vilniaus g. 2)

20:00 Parodų atidarymai GWK „Menų banke”, dalyvauja: VDA KF Grafikos katedros III kurso Konceptualaus piešimo disciplinos studentai; Alvydas Urbietis, Donara Manukian ir Lina Morkūnaitė-Vilkelienė, Karolina Latvytė, Simonas Kuliešis. Kolektyvo Blue Mouth Performance „infinitus SOONless’as” (Laisvės al. 84b)

21:30 GWK 2017 penktadienio dūzgės. Garsinių įvykių serija Ultra Dinamica, dalyvauja Erik Alalooga, Arma Agharta, Patris (Kauno menininkų namai, V. Putvinskio g. 56)

Gegužės 13 d. (šeštadienis)

12:00 Specialus GWK renginys. Indrės Liškauskaitės projekto „n e w k i n d“ pristatymas (T. Ivanausko zoologijos muziejus, Laisvės al. 106)

12:00-18:00 Veikia „Menų bankas” (Laisvės al. 84b)

13:00 Vlado Balsio ir Juozapo Kalniaus audiovizualinė instaliacija „863758498“ (Nacionalinis M. K. Čiurlionio dailės muziejus, V. Putvinskio g. 55)

13:00-17:00 Marios Kapajevos kūrybinės dirbtuvės „Gali vadinti jį kitu vyru” („Menų bankas” (Laisvės al. 84b)

14:00-18:00 Veikia šiuolaikinio meno ir teorijos knygynas „Six Chairs Books” („Menų bankas”, Laisvės al. 84b)

14:00 Komiksų parodos „Fragmento dekonstrukcija” ir „Laikai keičiasi“ – „Kutikuti” ir Zinų piknikas „Galerija ant pledo” (Kauno menininkų namai, V. Putvinskio g. 56)

15:00 Bendruomenių platformos „Mažosios istorijos“ parodos „Didžioji pramonė” atidarymas (Kauno paveikslų galerija, Donelaičio g. 16)

16:00 Kauno tarptautinės grafikos bienalės parodos „Fragmento evoliucija“ atidarymas ir Kūrybinės dirbtuvės vaikams: „Sukurk savo istoriją“ (M. Žilinsko dailės galerija, Nepriklausomybės a. 12)

17:00 Paskaita: „Blogo kino gidas I” („Menų bankas” (Laisvės al. 84b)

17:00 Aukcionas-performansas „Meno vertė: aukcionas”, autoriai Das Vegas ir aukciono-performanso vedėja Daina Pupkevičiūtė („Menų bankas” (Laisvės al. 84b)

18:00 Projektų erdvės „Kabinetas” Indrek Grigor (EE) Kritikos stand-upas „Contemporary Art Toolbox” (vieta bus pranešta)

19:00 Eglės Rakauskaitės performansas STOP SPOT POST (galerija POST, Laisvės al. 51a, 4 aukštas)

20:00 Butoh šokio teatro „Okarukas” performansas „Dolls” (galerija POST, Laisvės al. 51a, 4 aukštas)

21:30 GWK 2017 šeštadienio dūzgės. Aludė Vingių Dubingių (K. Donelaičio g. 41 / A. Mickevičiaus g. 35)

Gegužės 14 d. (sekmadienis) – visi renginiai adresu „Menų bankas” (Laisvės al. 84b)

12:00-18:00 Veikia „Menų bankas” (Laisvės al. 84b)

12:00 Kūrybinės grafikos dirbtuvės šeimai

13:00-17:00 Marios Kapajevos kūrybinės dirbtuvės „Gali vadinti jį kitu vyru”

13:00 Šiuolaikinio meno ir teorijos knygyno „Six Chairs Books” sutiktuvės + Fabrizio Terranovos filmo „Donna Haraway: Story Telling for Earthly Survival” peržiūra

14:00-18:00 Veikia šiuolaikinio meno ir teorijos knygynas „Six Chairs Books”

15:00 Tautvydo Bajarkevičiaus knygos „mažoji a” pristatymas

16:00 Paskaita ir filmo peržiūra „Blogo kino gidas II”

18:00 GWK 2017 uždarymas